सतनामी समाज के महत्वपूर्ण साधु संतों से बीजेपी नेताओं की मेल मुलाकात का समय भी निर्धारित किया जा रहा है. दरअसल, राज्य में कांग्रेस और बीएससपी के बीच गठबंधन अंतिम दौर में है. राज्य की कुल 90 विधानसभा सीटों में से मात्र दो सीट पर बीएसपी को जीत की उम्मीद है. लेकिन लगभग 10 सीटों पर वो चुनाव प्रभावित करती है. गठबंधन के बाद इन सीटों पर कांग्रेस का प्रभाव बढ़ेगा. इस प्रभाव को निष्क्रिय करने के लिए बीजेपी ने भी अनुसूचित जाति वर्ग में अपनी घुसपैठ बढ़ा दी है.